**Ministru kabineta rīkojuma projekta**

„Par finanšu līdzekļu piešķiršanu no valsts budžeta programmas

"Līdzekļi neparedzētiem gadījumiem""

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I Tiesību akta projekta izstrādes nepieciešamība** | | |
| 1. | Pamatojums | Rīkojuma projekts „Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"” (turpmāk – rīkojuma projekts) izstrādāts, lai nodrošinātu papildus finansējuma piešķiršanu Labklājības ministrijai ne vairāk kā *2 374 155 euro* apmērā 2014.gadā no 74.resora „Gadskārtēja valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”, un nodrošinātu asistenta pakalpojuma pieejamību personām ar invaliditāti pašvaldībās, kā arī segtu izdevumus ANO Konvencijas par personu ar invaliditāti tiesībām 19.panta a un b apakšpunktā, 25.pantā un 26.panta 1.punktā paredzēto tiesību personām ar invaliditāti ieviešanas sekmēšanai.  Vienlaikus ar rīkojuma projektu Labklājības ministrija (turpmāk – ministrija) ir sagatavojusi iesniegšanai Ministru kabinetā Informatīvo ziņojumu „Par papildu nepieciešamo finansējumu asistenta pakalpojuma pieejamības nodrošināšanai pašvaldībās un samaksas par pakalpojumu sniegšanu paaugstināšanai institūcijās, kuras uz noslēgto līgumu pamata nodrošina valsts finansēto ilgstošas sociālās aprūpes un sociālās rehabilitācijas pakalpojumu sniegšanu” un Ministru kabineta protokollēmuma projektu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Invaliditātes likuma [12.panta](http://likumi.lv/doc.php?id=211494#p12) 5.1 un sesto daļu un Ministru kabineta 2012.gada 18.decembra noteikumiem Nr.942 „Kārtība, kādā piešķir un finansē asistenta pakalpojumu pašvaldībā” (turpmāk – noteikumi) ar 2013.gada 1.janvāri valstī tika uzsākts jauns pakalpojums personām ar invaliditāti – asistenta pakalpojums pašvaldībās (turpmāk – pakalpojums), kuru apmaksā no valsts budžeta līdzekļiem. Tiesības uz pakalpojumu ir personai ar invaliditāti, kurai, pamatojoties uz Veselības un darbspēju ekspertīzes ārstu valsts komisijas (turpmāk – Valsts komisija) ieteikumu, individuālajā rehabilitācijas plānā ir noteikta asistenta pakalpojuma nepieciešamība (personām ar I vai II invaliditātes grupu un personām no 5 līdz 18 gadu vecumam ar invaliditāti).  Pakalpojums paredzēts, lai palīdzētu cilvēkiem ar invaliditāti veikt ārpusmājas aktivitātes - nokļūt vietā, kur viņi mācās, strādā vai saņem pakalpojumus. Pakalpojuma mērķis ir sniegt atbalstu ikdienas dzīves aktivitātēs, veicināt cilvēku ar invaliditāti neatkarību. Lai kļūtu par asistentu, cilvēkam **nav nepieciešama** speciāla izglītība sociālās aprūpes jomā. Asistenta pienākumu var veikt arī cilvēka ar invaliditāti radinieks, tuvinieks vai cits cilvēks, kuram ir pieredze saskarsmē ar cilvēku ar invaliditāti un kuram cilvēks uzticas.  Pakalpojumu pašvaldībā vienai personai var piešķirt līdz 40 stundām nedēļā, bet to nevar saņemt personas, kuras atrodas ilgstošas sociālās aprūpes institūcijā, stacionārā ārstniecības iestādē vai ieslodzījuma vietā, kā arī saņem asistenta pakalpojumu Eiropas Savienības finansēto projektu ietvaros (līdz projekta beigām). Ierobežotā apjomā (līdz 30 stundām nedēļā) pakalpojums paredzēts personām ar I grupas redzes invaliditāti, ja persona saņem valsts pabalstu invalīdam, kuram nepieciešama kopšana, kas nodrošina tiesības saņemt pabalstu par asistenta izmantošanu 10 stundas nedēļā.  Lai pēc iespējas vairāk atbalstītu personu ar invaliditāti sociālās aktivitātes, saskaņā ar noteikumu 1.pielikumu paredzēts, ka pakalpojums piešķirams arī personas aktivitātēm, kas nav saistītas ar izglītības apguvi vai nodarbinātību (t.i. personām, kas iesaistās dažādos pasākumos, brīvā laika pavadīšanai, dalībai pašdarbības kolektīvos, teātru, koncertu, sporta spēļu, citu pasākumu un sabiedrisku vietu apmeklējums). Deklarētās dzīvesvietas sociālais dienests izvērtē personas aktivitātes un var piešķirt pakalpojumu šiem mērķiem, ņemot vērā attālumu no mājām un pasākuma ilgumu, bet ne vairāk par 10 stundām. Pamazām pakalpojums kļuvis ļoti pieprasīts. Uz š.g. 1.jūliju pakalpojumu jau sniedz 4754 asistenti 4841 personām ar invaliditāti (no tām 562 bērni, 2497 personas ar I invaliditātes grupu, 1782 personas ar II invaliditātes grupu). Kopumā pakalpojums tiek nodrošināts 117 pašvaldībās.  2014.gadā personas ar invaliditāti pakalpojumu izmantoja šādiem mērķiem - 3 % lai nokļūtu uz darbu, 4% izglītības iegūšanai, 6% dienas centru vai citu sociālās rehabilitācijas institūciju apmeklēšanai, 8% lai regulāri iesaistītos dažādās sociālajās aktivitātēs, 10% lai regulāri saņemtu ārstniecības pakalpojumus, 47% brīvā laika aktivitātēm un 22% vienreizējiem pasākumiem (ārstu un dažādu institūciju apmeklējums).  Ministrija rezultatīvo rādītāju 2014.gadam, kas bija balstīts uz pašvaldību iesniegto informāciju par pakalpojuma pieprasījumu uz 01.12.2013., noteica - **2 918** klienti ar vidējo stundu skaitu nedēļā **14 stundas uz vienu klientu**. Vidējais 2014.gada noslēgtajos līgumos plānotais stundu skaits nedēļā uz 1 klientu ir 18.98 stundas, bet vidējais faktiskais apmaksātais stundu skaits nedēļā uz 1 klientu ir **14.37 stundas.** Vidējie plānotie izdevumi transporta izmaksām uz 1 klientu mēnesī sastāda 3.38 euro, bet vidējie faktiskie transporta izdevumi uz 1 klientu mēnesī sastāda 3.20 euro. Pašvaldību iesniegtie pārskati liecina, ka pieprasījums pēc pakalpojuma 95 pašvaldībām jau šobrīd pārsniedz ar ministrijas rīkojumu apstiprinātos finanšu apjomus – proti pašvaldības šobrīd ir uzņēmušas lielākas finanšu saistības, nekā tām ir apstiprināts finansējums saskaņā ar noteikumu 21.4. apakšpunktu.  Gan Invaliditātes likums, gan noteikumi paredz, ka pakalpojuma saņemšanas pamats ir Valsts komisijas atzinums par pakalpojuma nepieciešamību. Uz š.g. 1.augustu Valsts komisija izsniegusi **13 431** šādu atzinumu, savukārt uz 01.01.2014. bija izsniegti 9198 atzinumi, kas parāda pieaugumu 4233 (46%) personas ar invaliditāti). 2014.gada 6 mēnešos vidēji mēnesī tika izsniegti 686 atzinumi par asistenta pakalpojuma nepieciešamību.  Kā ir redzams pieprasījums pēc asistenta pakalpojuma strauji pieaug. Ja šī tendence saglabāsies arī turpmāk un ievērojot Valsts komisijas izsniegto atzinumu skaita palielinājumu, Labklājības ministrija prognozē, ka līdz 2014. gada beigām asistenta pakalpojumus pašvaldībās saņems 5279 personas ar invaliditāti vai 39% no tām personām ar invaliditāti, kurām Valsts komisija ir izsniegusi atzinumus par asistenta pakalpojuma nepieciešamību līdz 2014.gada 1.augustam.  Rīkojuma projekts ietekmē likumā „Par valsts budžetu 2014.gadam” noteikto kopējo apropriācijas apmēru budžeta programmas 99.00.00. „Līdzekļu neparedzētiem gadījumiem izlietojums” pasākumiem, jo paredz papildus nepieciešamā finansējuma **2014.gadam 1 941 097 euro apmērā** piešķiršanu Labklājības ministrijai no Finanšu ministrijas valsts budžeta programmas 02.00.00 „Līdzekļi neparedzētiem gadījumiem” pakalpojuma pieejamības nodrošināšanai. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **II Tiesību akta projekta ietekme uz sabiedrību** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pakalpojuma saņēmēji - uz 2014.gada 1.jūliju pakalpojumu jau ir saņēmušas 4841 personas ar invaliditāti, bet saskaņā ar Valsts komisijas izsniegtajiem atzinumiem uz 2014.gada 1.jūliju pakalpojums vēl ir nepieciešams 8590 personām ar invaliditāti. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projektam nav ietekmes uz tautsaimniecību. Administratīvais slogs nemainās, jo projekts neparedz institūciju likvidāciju vai to darbības paplašināšanu. |
| 3. | Administratīvo izmaksu monetārs novērtējums | Rīkojuma projektam nav ietekmes uz administratīvajām izmaksām. |
| 4. | Cita informācija | Nav. |

|  |  |  |  |  |  |  |
| --- | --- | --- | --- | --- | --- | --- |
| III Tiesību akta projekta ietekme uz valsts budžetu un pašvaldību budžetiem | | | | | | |
|  | | | euro | | | |
| **Rādītāji** | **2014** | | Turpmākie trīs gadi | | | |
| **2015** | **2016** | | **2017** |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | | Izmaiņas salīdzinot ar kārtējo (n) gadu |
| **1** | **2** | **3** | **4** | **5** | | **6** |
| **1. Budžeta ieņēmumi:** | **5 881 451** | 0 | 0 | 0 | | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi; | 5 881 451 | 0 | 0 | 0 | | 0 |
| Budžeta apakšprogramma 05.01.00. „Sociālās rehabilitācijas valsts programma” | 5 881 451 | 0 | 0 | 0 | | 0 |
| Budžeta programma 99.00.00 „Līdzekļu neparedzētiem gadījumiem izlietojums” | 0 | 0 | 0 | 0 | | 0 |
| 1.2. valsts speciālais budžets; | Projekts šo jomu neskar. | | | | | |
| 1.3. pašvaldību budžets | Projekts šo jomu neskar. | | | | | |
| **2. Budžeta izdevumi:** | **5 881 451** | **2 374 155** | **0** | | **0** | **0** |
| 2.1. valsts pamatbudžets | 5 881 451 | 2 374 155 | 0 | | 0 | 0 |
| Budžeta apakšprogramma 05.01.00. „Sociālās rehabilitācijas valsts programma” | 5 881 451 | 0 | 0 | | 0 | 0 |
| Budžeta programma 99.00.00 „Līdzekļu neparedzētiem gadījumiem izlietojums” | 0 | 2 374 155 | 0 | | 0 | 0 |
| 2.2. valsts speciālais budžets; | Projekts šo jomu neskar. | | | | | |
| 2.3. pašvaldību budžets | Projekts šo jomu neskar. | | | | | |
| **3. Finansiālā ietekme:** | 0 | **-2 374 155** | 0 | | 0 | 0 |
| 3.1. valsts pamatbudžets; | 0 | -2 374 155 | 0 | | 0 | 0 |
| Budžeta apakšprogramma 05.01.00. „Sociālās rehabilitācijas valsts programma” | 0 | 0 | 0 | | 0 | 0 |
| Budžeta programma 99.00.00 „Līdzekļu neparedzētiem gadījumiem izlietojums” | 0 | * 2 374 155 | 0 | | 0 | 0 |
| 3.2. speciālais budžets; | Projekts šo jomu neskar. | | | | | |
| 3.3. pašvaldību budžets | Projekts šo jomu neskar. | | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **X** | 2 374 155 | 0 | | 0 | 0 |
| 5. Precizēta finansiālā ietekme: | X | 0 | 0 | | 0 | 0 |
| 5.1. valsts pamatbudžets; |  | 0 | 0 | | 0 | 0 |
| 5.2. speciālais budžets; |  | Projekts šo jomu neskar. | | | | |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | | |
| 6.1. Detalizēts ieņēmumu aprēķins; | Ministrijas budžeta apakšprogrammas 05.01.00. „Sociālās rehabilitācijas valsts programma” 2014.gada kopējais budžets tika apstiprināts 20 597 313 euro apmērā, t.sk., pasākuma „Asistenta pakalpojuma nodrošināšanai” kopējais budžets 5 881 451 euro apmērā.  Papildus nepieciešamais finansējums plānots   2 374 155 euro apmērā (detalizētu aprēķinu skat. 1.pielikumā) un pārdalāms no valsts budžeta programmas 02.00.00 „Līdzekļi neparedzētiem gadījumiem” uz Labklājības ministrijas programmu 99.00.00 „Līdzekļu neparedzētiem gadījumiem izlietojums”.  Ņemot vērā, ka pakalpojuma apmēram ir tendence svārstīties, 2014.gadā sākotnēji tiks pieprasīts finansējums 1 915 564 euro apmērā (kas iegūts ņemot vērā vidēji pārskaitīto finansējuma apmēru 5 mēnešos un piemērojot vidējo mēneša pieaugumu (aprīlis līdz augusts) un pieņemot ka šādā apmērā (706 158.35 euro) pakalpojuma tiks nodrošināts arī turpmākajos piecos mēnešos (detalizētu aprēķinu skat. 1.pielikumā).  Ņemot vērā, ka jūlija mēnesī pasākuma „Asistenta pakalpojuma nodrošināšanai” nodrošināšanas izmaksas ir 797 876 euro (norēķini par pakalpojumu tiek veikti augusta mēnesī), un ņemot vērā, ka uzņemtās saistības pakalpojuma nodrošināšanai turpinās, Labklājības ministrijai nav pamata uzskatīt, ka nepieciešamais finansējums turpmākajiem četriem mēnešiem varētu samazināties, līdz ar to, pieņemot, ka no septembra līdz decembrim pakalpojuma apmērs paliek augusta līmenī, Labklājības ministrijas prognozētais indikatīvais papildus nepieciešamais finansējuma apmērs ir 2 374 155 euro. Līdz ar to Labklājības ministrijai pēc valsts budžeta vienpadsmit mēnešu izpildes datu izvērtēšanas, nepieciešamības gadījumā, normatīvajos aktos noteiktajā kārtībā, sagatavos un iesniegs Finanšu ministrijā aprēķinus un līdzekļu pieprasījumu, un Finanšu ministrija piešķirs no valsts budžeta programmas 02.00.00 "Līdzekļi neparedzētiem gadījumiem" Labklājības ministrijai 2014.gadā nepieciešamā finansējuma atlikušo daļu, kas nepārsniegs 458 591 euro, lai 2014.gadā nodrošinātu asistenta pakalpojuma personām ar invaliditāti pašvaldībās apmaksu. | | | | | |
| 6.2. Detalizēts izdevumu aprēķins |
| 7.Cita informācija | Par finansējumu 2015.gadam un turpmākajiem gadiem Labklājības ministrija sagatavos un iesniegs Ministru kabinetā informatīvo ziņojumu “Par papildu nepieciešamo finansējumu asistenta pakalpojuma pieejamības nodrošināšanai pašvaldībās un samaksas par pakalpojumu sniegšanu paaugstināšanai institūcijās, kuras uz noslēgto līgumu pamata nodrošina valsts finansēto ilgstošas sociālās aprūpes un sociālās rehabilitācijas pakalpojumu sniegšanu” un Ministru kabineta sēdes protokollēmuma projektu. | | | | | |

|  |  |  |
| --- | --- | --- |
| **VII Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās valsts sociālās aprūpes centri. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde tiks nodrošināta esošo funkciju ietvaros. Pārvaldes institucionālajā struktūrā izmaiņas nav paredzētas, un reorganizācija netiek plānota. |
| 3. | Cita informācija | Nav. |

*Anotācijas IV, V un VI sadaļā minētos jautājumus rīkojuma projekts neskar.*

Pielikumā: Asistenta pakalpojumam 2014.gadam plānotā finansējuma prognozes aprēķins uz 1 lapas [datne: LMpiel\_250814\_LMAnot].

Labklājības ministrs U.Augulis

27.08.2014. 12:43

1712

E.Dorožkina

67021668, 67276445

[Egita.Dorozkina@lm.gov.lv](mailto:Egita.Dorozkina@lm.gov.lv)

L.Cīrule

67021647, 67276445

[Lilita.Cirule@lm.gov.lv](mailto:Lilita.Cirule@lm.gov.lv)